section_heading: Opis dobra
paragraph_text: Nalazi u njoj datiraju od 6. st. pr. Kr. do 15. stoljeća. Arheološko nalazište pećina Turska peć, nalazi se na južnom pristanku planine Perun iznad naselja Sumpetar odnosno zaseoka Zeljovići na prostoru općine Dugi Rat. Špilja je duga 40 m., a dimenzije otvora su 11,8 m. x 10,3 m. Iznad same pećine, po vrhovima perunskog masiva smjestilo se nekoliko gradinskih objekata kao i kamenih gomila-tumula. Ti objekti nesumnjivo dokazuju prisutnost čovjeka na tom prostoru u periodima kasnog brončanog ili željeznog doba.